**OBEC ŠELPICE**

****

**VŠEOBECNE ZÁVÄZNÉ NARIADENIE**

**OBCE ŠELPICE č. 4/2018**

**o poskytovaní dotácií z rozpočtu obce Šelpice**

Návrh VZN - vyvesený na úradnej tabuli a zverejnený na internetovej adrese dňa: 25.7.2018

Lehota na predloženie pripomienok k návrhu VZN: do (včítane): 15 dní

Doručené pripomienky (počet): 0

Vyhodnotenie pripomienok k návrhu VZN uskutočnené dňa: bez pripomienok

Vyhodnotenie pripomienok k návrhu VZN doručené poslancom dňa: bez pripomienok

VZN schválené Obecným zastupiteľstvom obce Šelpice :

Uznesením č. 22/2018 zo dňa 14.9.2018

VZN vyvesené na úradnej tabuli obce Šelpice dňa: 15.9.2018

VZN nadobúda účinnosť dňa: 30.9.2018

Obec Šelpice na základe § 6 zákona č. 369/1990 Z. z. o obecnom zriadení v z. n. p. a § 7 ods. 2, 4 zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z. n. p., vydáva toto všeobecne záväzné nariadenie (ďalej len VZN), ktorým sa určujú podmienky poskytovania dotácií z rozpočtu obce Šelpice.

**§ 1**

**Úvodné ustanovenia**

Účelom tohto VZN je stanoviť podmienky, vymedziť okruh subjektov a upraviť postup pri poskytovaní dotácií z rozpočtu Obce Šelpice. Obec poskytuje dotácie na všeobecne prospešné služby a na verejnoprospešné účely na základe tohto VZN.

**§ 2**

**Základné pojmy**

1) Za dotáciu sa považuje nenávratný finančný príspevok poskytnutý z rozpočtu obce.

2) Žiadateľom je osoba, ktorá žiada o dotáciu.

3) Prijímateľom dotácie je osoba, ktorá žiadala o dotáciu v zmysle tohto VZN, splnila podmienky ustanovené VZN a bola jej odsúhlasená dotácia z rozpočtu obce.

4) Všeobecne prospešné služby, na ktoré sa vzťahuje toto VZN sú najmä:

a) poskytovanie zdravotnej starostlivosti,

b) poskytovanie sociálnej pomoci, humanitárna starostlivosť a charita,

c) tvorba, rozvoj, ochrana, obnova a prezentácia duchovných a kultúrnych hodnôt,

d) ochrana ľudských práv a základných slobôd,

e) vzdelávanie, výchova a rozvoj telesnej kultúry,

f) výskum, vývoj, vedecko-technické služby a informačné služby,

g) tvorba a ochrana životného prostredia a ochrana zdravia obyvateľstva,

h) služby na podporu regionálneho rozvoja a zamestnanosti,

i) zabezpečenie bývania, správy, údržby a obnovy bytového fondu.

5) Verejnoprospešným účelom v zmysle tohto VZN sú najmä:

a) rozvoj a ochrana duchovných a kultúrnych hodnôt,

b) realizácia a ochrana ľudských práv alebo iných humanitných cieľov,

c) ochrana a tvorba životného prostredia,

d) zachovávanie prírodných hodnôt,

e) ochrana zdravia,

f) ochrana práv detí a mládeže,

g) rozvoj vedy, vzdelávania, telovýchovy,

h) plnenie individuálne určenej humanitnej pomoci pre jednotlivca alebo skupinu osôb,

ktoré sa ocitli v ohrození života alebo potrebujú naliehavú pomoc pri postihnutí živelnou pohromou.

**§ 3**

**Všeobecné ustanovenia**

1) Z rozpočtu obce sa môžu poskytovať dotácie na podporu všeobecne prospešných služieb alebo verejnoprospešných účelov:

- právnickým osobám, ktorých zakladateľom je obec, a to na konkrétne úlohy a akcie vo verejnom záujme alebo v prospech rozvoja územia obce,

- inej obci alebo vyššiemu územnému celku, ak zabezpečuje niektoré úlohy pre obec alebo ak ide o poskytnutie pomoci pri likvidácii následkov živelnej pohromy, havárie alebo inej podobnej udalosti na ich území.

- iným právnickým osobám a fyzickým osobám - podnikateľom, ktorí majú sídlo alebo trvalý pobyt na území obce alebo ktoré pôsobia, vykonávajú činnosť na území obce alebo poskytujú služby obyvateľom obce.

2) Dotácia môže byť poskytnutá žiadateľovi, ktorý:

a) podal žiadosť a jeho žiadosť spĺňa náležitosti stanovené týmto VZN,

b) ku dňu podania žiadosti nemá záväzky voči obci,

c) nie je v likvidácii alebo v konkurznom konaní,

d) predložil vyúčtovanie predchádzajúcej dotácie a neuplynul termín na jeho predloženie.

3) Na poskytnutie dotácie nie je právny nárok.

4) Dotácie sa neposkytujú politickým stranám, politickým hnutiam a ich koalíciám.

5) Dotácie nie je možné poskytnúť na :

a) úhradu miezd, platov a odmien,

b) nákup alkoholických a tabakových výrobkov,

c) refundáciu výdavkov uhradených v predchádzajúcich rokoch,

d) splácanie úverov a úrokov z poskytnutých úverov,

e) honoráre pre organizátorov akcií, projektov a podujatí,

f) odmenu pre žiadateľa dotácie alebo inej osoby so spoluúčasťou žiadateľa.

**§ 4**

**Spôsob tvorby finančných prostriedkov určených na poskytovanie dotácií**

1) Obec vytvára zdroje pre poskytovanie dotácií iba z vlastných prostriedkov z rozpočtu obce.

2) Obecné zastupiteľstvo v Šelpiciach (ďalej len „obecné zastupiteľstvo“) v rozpočte na príslušný rok určí objem finančných prostriedkov na poskytovanie dotácií.

3) Poskytnutie dotácií nemôže zvýšiť celkový dlh obce.

**§ 5**

**Podmienky poskytnutia dotácií**

1) O poskytnutie dotácie možno žiadať len písomnou formou, a to na predpísanom formulári, ktorého povinný vzor je prílohou tohto VZN (príloha č. 1).

2) Žiadateľ doručí poštou alebo osobne kompletnú žiadosť o dotáciu na nasledujúci rok na podateľňu Obecného úradu v Šelpiciach do 30. septembra bežného kalendárneho roka.

3) V mimoriadnych a opodstatnených prípadoch žiadateľ môže podať žiadosť aj v inom termíne.

**§ 6**

**Schvaľovanie dotácií**

1) Finančná komisia:

a) skontroluje a posúdi žiadosti o dotácie z pohľadu splnenia podmienok stanovených VZN,

b) pripraví odporúčanie na poskytnutie a pridelenie výšky dotácií v rámci schváleného rozpočtu obce alebo odôvodnenie pri nepriznaní dotácie z dôvodu nesplnenia podmienok stanovených VZN a zákonom o rozpočtových pravidlách územnej samosprávy,

c) predloží odporúčanie alebo odôvodnenie obecnému zastupiteľstvu.

2) Pri rozhodovaní o pridelení dotácie sa bude prihliadať na výšku dotácie poskytnutú žiadateľovi v predchádzajúcich rokoch.

3) Pridelenie dotácie do výšky 166 € vrátane podľa tohto VZN schvaľuje starosta obce.

4) Pridelenie dotácie nad 166 € podľa tohto VZN schvaľuje obecné zastupiteľstvo.

5) Dotáciu je možné poskytnúť v jednom kalendárnom roku na ten istý účel fyzickej, alebo právnickej osobe iba raz a musí sa vyčerpať v tom kalendárnom roku, na ktorý bola schválená. Obec môže na základe odôvodnenej žiadosti povoliť výnimku z časového použitia rozpočtových prostriedkov poskytnutých obcou v príslušnom rozpočtovom roku formou dotácie.

6) Po schválení dotácie obecným zastupiteľstvom spracuje obecný úrad zmluvu o poskytnutí dotácie medzi žiadateľom a obcou, ktorú podpíšu štatutárni zástupcovia obidvoch strán.

7) Povinný vzor zmluvy o poskytnutí dotácie je prílohou tohto VZN (príloha č. 2).

8) Na základe podpísanej zmluvy zabezpečí obecný úrad prevod finančných prostriedkov na účet žiadateľa alebo vyplatenie v hotovosti.

**§ 7**

**Zúčtovanie poskytnutých dotácií**

1) Poskytnuté dotácie podliehajú ročnému zúčtovaniu s rozpočtom obce tak ako je to uvedené v prílohe č. 3, ktorá tvorí neoddeliteľnú súčasť tohto VZN.

2) Prijímateľ dotácie predkladá pri zúčtovaní dotácie originálne účtovné doklady spolu s ich kópiami. Tieto poverený zamestnanec obce porovná, o zhode týchto dokladov vyhotoví na predloženom súpise úradný záznam. Zároveň originál účtovného dokladu, ktorý sa v plnej miere viaže k poskytnutým finančným prostriedkom a ktorý bol uznaný ako oprávnený, označí úradnou pečiatkou obce s poznámkou: „zúčtované s rozpočtom obce Šelpice vo výške ................. EUR.“

3) Prijímateľ dotácie je povinný poskytnutú dotáciu zúčtovať nasledovne:

- za akcie, ktoré sa uskutočnia do 30.11. kalendárneho roka treba vyúčtovať do 15.12. príslušného roka a

- za akcie, ktoré sa uskutočnia do 31.12 kalendárneho roka vyúčtovať do 15.01. nasledujúceho kalendárneho roka.

4) Prijímateľ dotácie, ktorý nepredloží zúčtovanie dotácie alebo použije túto dotáciu na iný účel ako bol určený v zmluve o poskytnutí dotácie, je povinný dotáciu vrátiť na účet obce najneskôr do 15 dní po termíne stanovenom v zmluve na zúčtovanie. Nevyčerpané finančné prostriedky z poskytnutej dotácie vráti do rozpočtu obce súčasne s vyúčtovaním dotácie.

5) V prípade, že z akcií uskutočnených v decembri príslušného roka vznikne preplatok dotácie, tento je potrebné vrátiť do pokladne obecného úradu do 5.1. nasledujúceho roka.

**§8**

**Kontrola a sankcie**

1) Kontrolu dodržiavania tohto VZN vykonávajú:

a) poslanci obecného zastupiteľstva,

b) hlavný kontrolór obce Šelpice,

c) poverený pracovník Obecného úradu Šelpice.

2) Kontrolu vyúčtovania poskytnutých dotácií vykonáva hlavný kontrolór obce a účtovníčka obecného úradu.

3) Príjemca dotácie, ktorý použil dotáciu alebo jej časť na iný účel ako bola poskytnutá, je povinný obci neoprávnene použitú dotáciu vrátiť a zaplatiť penále vo výške 20% z neoprávnene použitej sumy, najmenej však 30 €.

4) Príjemca dotácie, ktorý nevyúčtuje dotáciu v stanovenom termíne je povinný zaplatiť penále vo výške 10% z poskytnutej dotácie.

**§ 9**

**Spoločné a záverečné ustanovenia**

(1) Návrh VZN bol podľa § 6 ods. 3 zákona č. 369/1990 Z. z. zverejnený na úradnej tabuli

obce od 25.7.2018 do 13.8.2018.

(2) Toto VZN č. 4/2018 schválilo obecné zastupiteľstvo obce Šelpice na svojom zasadnutí dňa 14.9.2018 uznesením č. 22/2018 a nadobúda účinnosť od 30.9.2018.

(3) Toto VZN bolo podľa § 6, ods. 3, zákona č. 369/1990 Z. z. vyvesené na úradnej tabuli obce od 15.9.2018 do 1.10.2018.

(4) Vyúčtovanie dotácií, ktoré boli poskytnuté na rok 2018 sa budú vyúčtovávať v zmysle VZN č. 2/2015o podmienkach poskytovania dotácie z rozpočtu obce Šelpice.

(5) Toto VZN ruší VZN č.2/2015 o podmienkach poskytovania dotácie z rozpočtu obce Šelpice schválené dňa 16.12.2015 uznesením č. 17/2015

V Šelpiciach 25.7.2018

Ružena Opálková

starostka obce

**Príloha č. 1**

**ŽIADOSŤ O DOTÁCIU Z ROZPOČTU OBCE**

Oblasť (podčiarknite):

Všeobecne prospešné služby:

1. Poskytovanie zdravotnej starostlivosti,

2. Poskytovanie sociálnej pomoci a humanitárna starostlivosť,

3. Tvorba, rozvoj, ochrana, obnova a prezentácia duchovných a kultúrnych hodnôt,

4. Ochrana ľudských práv a základných slobôd,

5. Vzdelávanie, výchova a rozvoj telesnej kultúry,

6. Výskum, vývoj, vedecko-technické služby a informačné služby,

7. Tvorba a ochrana životného prostredia a ochrana zdravia obyvateľstva,

8. Služby na podporu regionálneho rozvoja a zamestnanosti,

9. Zabezpečovanie bývania, správy, údržby a obnovy bytového fondu.

Verejnoprospešný účel:

a. Rozvoj a ochrana duchovných a kultúrnych hodnôt,

b. Realizácia a ochrana ľudských práv alebo iných humanitných cieľov,

c. Ochrana a tvorba životného prostredia,

d. Zachovanie prírodných hodnôt,

e. Ochrana zdravia,

f. Ochrana práv detí a mládeže,

g. Rozvoj vedy, vzdelania, telovýchovy,

h. Plnenie individuálnej určenej humanitnej pomoci pre jednotlivca alebo skupinu osôb, ktoré sa ocitli v ohrození života alebo potrebujú naliehavú pomoc pri postihnutí živelnou pohromou.

**IDENTIFIKÁCIA ŽIADATEĽA**

Názov žiadateľa:

(v súlade s označením v príslušnom registri)

Právna forma:

Štatutárny zástupca organizácie:

(meno, priezvisko, funkcia)

Adresa:

Bankové spojenie: (banka žiadateľa, číslo účtu)

IČO:

Telefón:

Fax:

E-mail:

Web stránka:

Požadovaná výška dotácie v EUR:

Poskytnutá dotácia od obce v predchádzajúcich troch rokoch

Rok Suma v EUR

Miesto a dátum Podpis štatut. zástupcu a pečiatka organizácie

**UPOZORNENIE**

Žiadosť i treba podať v podateľni OcÚ Šelpice, resp. zaslať poštou najneskôr v posledný deň určený na podávanie žiadostí (rozhoduje dátum na poštovej pečiatke). Neúplne a nesprávne vyplnená žiadosť nebude zaradená na prerokovanie.

**Príloha č. 2**

**Zmluva**

**o poskytnutí dotácie z rozpočtu obce Šelpice v roku 20....**

Číslo zmluvy o poskytnutí dotácie: .............................

Oblasť:

.......................................................................................................................................................

OBEC Šelpice

zastúpená starostom Ružena Opálková

bankové spojenie:

číslo účtu:

IČO: DIČ:

ako poskytovateľ dotácie (ďalej iba „obec“)

a

Príjemca:

Názov:

Právna forma:

adresa sídla:

zastúpená/é:

IČO:

zapísaný v registri:

bankové spojenie:

číslo účtu:

ako príjemca dotácie (ďalej iba „príjemca“)

uzavreli v zmysle § 51 zákona č. 40/1964 Zb. Občianskeho zákonníka v znení neskorších predpisov v nadväznosti na ustanovenia § 7 zákona č. 583/2004 Z. z. o rozpočtových pravidlách územnej samosprávy o zmene a doplnení niektorých zákonov v znení neskorších predpisov a Všeobecne záväzného nariadenia č. 4/2018, ktorým sa určujú podmienky poskytovania dotácií z rozpočtu obce Šelpice túto zmluvu za nasledovných podmienok:

**I.**

**Predmet zmluvy**

1. Obec Šelpice v zmysle Uznesenia OZ č. ......./.................. zo dňa ................ poskytuje príjemcovi dotáciu vo výške ................ EUR, slovom .................................EUR.

2. Použitie dotácií (účel dotácie) (v súlade s ust. § 7 ods. 4 zák č. 538/2004 Z. z. o rozpočtových pravidlách územnej samosprávy a o zmene a doplnení niektorých zákonov ako aj s poukazom na citované Všeobecne záväzné nariadenie obce):

.......................................................................................................................................................

....................................................................................................... ..................................

3. Príjemca vyhlasuje, že dotáciu uvedenú v ods. 1 tohto článku prijíma.

**II.**

**Práva a povinnosti zmluvných strán**

1. Dotácia bude poskytnutá bezhotovostným prevodom z účtu obce na účet príjemcu alebo v hotovosti z pokladne obce na základe tejto zmluvy.

2. Príjemca sa zaväzuje použiť poskytnutú dotáciu na účely uvedené v tejto zmluve.

3. Príjemca sa zaväzuje, že pri informovaní masmédií o svojej činnosti, na ktorú bola poskytnutá dotácia a pri spoločenských akciách konaných v súvislosti s touto činnosťou alebo inej jej propagácii (napr. tlač materiálov, pozvánok a pod.) výslovne uvedie, že bola financovaná z dotácie obce.

4. Obec si vyhradzuje právo kontroly použitia pridelených finančných prostriedkov.

5. Príjemca je povinný poskytnutú dotáciu zúčtovať v zmysle § 7, ods. 3 Všeobecne záväzného nariadenia č. 4 /2018 o poskytovaní dotácií z rozpočtu obce Šelpice.

6. Príjemca, ktorý nepredloží zúčtovanie dotácie alebo použije túto dotáciu na iný účel ako je v tejto zmluve stanovené, je povinný dotáciu vrátiť na účet obce najneskôr do 15 dní po termíne stanovenom v zmluve na zúčtovanie. Nevyčerpané finančné prostriedky z poskytnutej dotácie vráti do rozpočtu obce súčasne s vyúčtovaním dotácie.

V prípade, že z akcií uskutočnených v decembri príslušného roka vznikne preplatok dotácie, tento je potrebné vrátiť do pokladne obecného úradu do 5.1. nasledujúceho roka.

**III.**

**Sankcie**

1. Príjemca dotácie, ktorý použil dotáciu alebo jej časť na iný účel ako bola poskytnutá, je povinný obci neoprávnene použitú dotáciu vrátiť a zaplatiť penále vo výške 20% z neoprávnene použitej sumy, najmenej však 30 €.

2. Príjemca dotácie, ktorý nevyúčtuje dotáciu v stanovenom termíne je povinný zaplatiť penále vo výške 10% z poskytnutej dotácie.

**IV.**

**Záverečné ustanovenia**

1. Zmluva je vyhotovená v troch rovnopisoch, z ktorých dva dostane obec a jeden príjemca dotácie.

2. Zmluvu je možné zmeniť len po vzájomnej dohode oboch zmluvných strán, a to formou písomných dodatkov.

3. Zmluvné strany si zmluvu prečítali, porozumeli jej obsahu a prehlasujú, že nebola uzatvorená v tiesni, ani za nevýhodných podmienok a na znak súhlasu ju vo vlastnom mene podpisujú.

4. Zmluva nadobúda platnosť dňom jej podpísania štatutárnym zástupcom oboch zmluvných strán a účinnosť dňom zverejnenia.

V Šelpiciach, dňa ...................

Za obec Za príjemcu

**Príloha č. 3**

**ZÚČTOVANIE DOTÁCIE POSKYTNUTEJ OBCOU Šelpice**

V súlade so zmluvou č. ................................................ o poskytnutí dotácie zo dňa .......................

**Príjemca dotácie**

Názov organizácie

Adresa

IČO

Štatutárny zástupca

Názov projektu

Výška dotácie poskytnutej Obcou

Účel použitia dotácie

(v súlade so zmluvou o poskytnutí dotácie)

1. Prehľad dokladov predložených k vyúčtovaniu dotácie v členení:

poradové číslo, číslo dokladu, druh výdavku a suma. K prehľadu musia byť doložené kópie

dokladov (účtenky, faktúry s výpismi z účtu alebo pokladničnými dokladmi preukazujúcimi

čerpanie dotácie na schválený účel).

2. Dokumentácia o realizácii predmetu dotácie (napr. fotografie, propagačné materiály –

programy, pozvánky, výstrižky z tlače a pod.)

Overenie zúčtovania za Obec Šelpice:

meno ............................................................... podpis ..........................................

V ............................................ dňa ....................................

PRÍLOHY K ZÚČTOVANIU DOTÁCIE

Výška poskytnutej dotácie v EUR .........................

|  |  |  |  |
| --- | --- | --- | --- |
| P.č. | Číslo dokladu............................ | Druh výdavku............................ | Suma v EUR |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  | Spolu |  |

Fotokópie všetkých zúčtovaných dokladov: